Document ID: 32009D0247

ODLOČBA KOMISIJE
z dne 16. marca 2009
o spremembi Odločbe 2003/322/ES glede hranjenja nekaterih vrst ptic mrhovinarjev v Bolgariji z nekaterimi snovmi iz kategorije 1
(notificirano pod dokumentarno številko C(2009) 1670)
(Besedilo v bolgarskem, francoskem, grškem, italijanskem, portugalskem in španskem jeziku je edino verodostojno)
(Besedilo velja za EGP)
(2009/247/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 23(2)(d) Uredbe,
ob upoštevanju naslednjega:
(1)
Odločba Komisije 2003/322/ES z dne 12. maja 2003 o izvajanju Uredbe (ES) št. 1774/2002 Evropskega parlamenta in Sveta glede hranjenja nekaterih vrst ptic mrhovinarjev z nekaterimi snovmi iz kategorije 1 (2) določa pogoje za odobritev hranjenja nekaterih ogroženih ali zaščitenih vrst ptic mrhovinarjev s strani nekaterih držav članic.
(2)
Navedena odločba navaja države članice, ki lahko uporabijo to možnost, ptice iz vrst mrhovinarjev, ki jih je dovoljeno hraniti s snovmi iz kategorije 1, in izvedbena pravila, v skladu s katerimi jih je dovoljeno hraniti.
(3)
Bolgarija je predložila zahtevo za odobritev hranjenja nekaterih vrst ptic mrhovinarjev z nekaterimi snovmi iz kategorije 1 in zadovoljive informacije v zvezi z navzočnostjo navedenih vrst na svojem ozemlju ter varnostnimi ukrepi, ki se uporabljajo med hranjenjem navedenih ptic z živalskimi stranskimi proizvodi iz kategorije 1.
(4)
Odločbo 2003/322/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2003/322/ES se spremeni:
1.
člen 1 se nadomesti z naslednjim:
„Člen 1
Izvedbena pravila za hranjenje vrst ptic mrhovinarjev s snovmi iz kategorije 1
Bolgarija, Grčija, Španija, Francija, Italija, Ciper in Portugalska lahko v skladu s členom 23(2)(d) Uredbe (ES) št. 1774/2002 odobrijo uporabo celih trupel poginulih živali, ki lahko vsebujejo snovi s specifičnim tveganjem iz člena 4(1)(b)(ii) navedene uredbe, za hranjenje ogroženih ali zaščitenih vrst ptic mrhovinarjev, kakor je določeno v delu A Priloge k tej odločbi.“;
2.
člen 4 se nadomesti z naslednjim:
„Člen 4
Skladnost s strani zadevnih držav članic
Zadevne države članice nemudoma sprejmejo ukrepe, potrebne za uskladitev s to odločbo, in jih objavijo. O tem takoj obvestijo Komisijo.“;
3.
člen 6 se nadomesti z naslednjim:
„Člen 6
Naslovniki
Ta odločba je naslovljena na Republiko Bolgarijo, Helensko republiko, Kraljevino Španijo, Francosko republiko, Italijansko republiko, Republiko Ciper in Portugalsko republiko.“;
4.
v delu A Priloge se doda naslednja točka (g):
„(g)
Pri Bolgariji: rjavi jastreb (Aegypius monachus), brkati ser (Gypaetus barbatus), beloglavi jastreb (Gyps fulvus), egiptovski jastreb (Neophron percnopterus), planinski orel (Aquila chrysaetos), kraljevi orel (Aquila heliaca), belorepec (Haliaeetus albicilla), črni škarnik (Milvus migrans) in rjavi škarnik (Milvus milvus).“
Člen 2
Ta odločba je naslovljena na Republiko Bolgarijo, Helensko republiko, Kraljevino Španijo, Francosko republiko, Italijansko republiko, Republiko Ciper in Portugalsko republiko.
V Bruslju, 16. marca 2009

Labels: 0
17
20
6